

**แผนอัตรากำลัง ๓ ปี**

**ของ**

**เทศบาลเมืองสนั่นรักษ์**

**อำเภอธัญบุรี จังหวัดปทุมธานี**

**ประจำปีงบประมาณ พ.ศ. ๒๕๕๘ – ๒๕๖๐**

**(ฉบับปรับปรุงครั้งที่ ๑)**

**สารบัญ**

 หน้า

๑. หลักการและเหตุผล ๑

๒. วัตถุประสงค์ ๒

๓. ขอบเขตและแนวทางในการจัดทำแผนอัตรากำลัง ๓ ปี ๓

๔. สภาพปัญหาของพื้นที่และความต้องการของประชาชน ๔

๕. ภารกิจ อำนาจหน้าที่ของเทศบาล ๙

๖. ภารกิจหลัก และภารกิจรองที่เทศบาลจะดำเนินการ ๑๑

๗. สรุปปัญหาและแนวทางในการกำหนดโครงสร้างส่วนราชการและกรอบอัตรากำลัง ๑๒

๘. โครงสร้างการกำหนดส่วนราชการ ๑๘

๙. การวิเคราะห์การกำหนดตำแหน่ง ๒๕

๑๐. การวิเคราะห์ภาระค่าใช้จ่ายเกี่ยวกับเงินเดือน ค่าจ้าง ค่าตอบแทน ๓๗

 และผลประโยชน์ตอบแทนอื่น

๑๑. แผนภูมิโครงสร้างการแบ่งส่วนราชการตามแผนอัตรากำลัง ๓ ปี ๔๖

๑๒. บัญชีแสดงการจัดคนลงสู่ตำแหน่งและการกำหนดเลขที่ตำแหน่งในส่วนราชการ ๕๖

๑๓. แนวทางการพัฒนาพนักงานเทศบาล ลูกจ้างประจำ และพนักงานจ้าง ๘๔

 - ประกาศมาตรฐานทั่วไปเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง

-๑-

**แผนอัตรากำลัง ๓ ปี**

1. **บทนำ**
2. **๑. หลักการและเหตุผล**
3. เทศบาลเมืองสนั่นรักษ์ ได้ดำเนินการปรับปรุงการจัดทำแผนอัตรากำลัง ๓ ปี (พ.ศ.๒๕๕๘-๒๕๖๐) ขึ้น โดยมีหลักการและเหตุผลดังต่อไปนี้

 ๑.๑ คณะกรรมการกลางพนักงานเทศบาล ได้มีประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งข้าราชการหรือพนักงานส่วนท้องถิ่น พ.ศ. ๒๕๕๘ และเรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์กรปกครองส่วนท้องถิ่น พ.ศ. ๒๕๕๘ จึงต้องมีการปรับปรุงแผนอัตรากำลังในรายการต่างๆที่เกี่ยวข้อง

๑.๒ ประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับอัตราตำแหน่ง กำหนดให้คณะกรรมการพนักงานเทศบาล (ก.ท.จ.) กำหนดตำแหน่งพนักงานเทศบาล ว่ามีตำแหน่งใด ระดับใด อยู่ในส่วนราชการใด จำนวนเท่าใด ให้คำนึงถึงภาระหน้าที่ความรับผิดชอบ ลักษณะงานที่ต้องปฏิบัติ ความยาก และคุณภาพของงานปริมาณ ตลอดจนทั้งภาระค่าใช้จ่ายของเทศบาล ที่จะต้องจ่ายในด้านบุคคล โดยให้เทศบาลจัดทำแผนอัตรากำลังของพนักงานเทศบาล เพื่อใช้ในการกำหนดตำแหน่งโดยความเห็นชอบของคณะกรรมการกลางพนักงานเทศบาล ทั้งนี้ ให้เป็นไปตามหลักเกณฑ์ และวิธีการที่คณะกรรมการกลางพนักงานเทศบาลกำหนด

๑.๓ คณะกรรมการกลางพนักงานเทศบาล ได้มีมติเห็นชอบประกาศกำหนดการกำหนดตำแหน่งของพนักงานเทศบาล โดยกำหนดแนวทางให้เทศบาล จัดทำแผนอัตรากำลังของเทศบาล เพื่อเป็นกรอบในการกำหนดตำแหน่งและการใช้ตำแหน่งพนักงานเทศบาล ลูกจ้างประจำ และพนักงานจ้าง โดยให้เสนอให้คณะกรรมการพนักงานเทศบาล (ก.ท.จ.) พิจารณาให้ความเห็นชอบ โดยได้กำหนดให้เทศบาลแต่งตั้งคณะกรรมการจัดทำแผนอัตรากำลัง วิเคราะห์อำนาจหน้าที่และภารกิจของเทศบาล วิเคราะห์ความต้องการกำลังคน วิเคราะห์การวางแผนการใช้กำลังคน จัดทำกรอบอัตรากำลัง และกำหนดหลักเกณฑ์และเงื่อนไขในการกำหนดตำแหน่งพนักงานเทศบาลตามแผนอัตรากำลัง ๓ ปี

 ๑.๔ จากหลักการและเหตุผลดังกล่าว เทศบาลเมืองสนั่นรักษ์ จึงได้ปรับปรุงแผนอัตรากำลัง ๓ ปี สำหรับงบประมาณ พ.ศ. ๒๕๕๘-๒๕๖๐ ขึ้น

-๒-

 **๒. วัตถุประสงค์**

เทศบาลเมืองสนั่นรักษ์ มีวัตถุประสงค์ในการดำเนินการจัดทำแผนอัตรากำลัง ๓ ปี คือ

 ๒.๑ เพื่อให้เทศบาลเมืองสนั่นรักษ์ มีโครงสร้างการแบ่งงานและระบบงาน ระบบการจ้าง ที่เหมาะสมไม่ซ้ำซ้อน อันจะเป็นการประหยัดงบประมาณรายจ่ายของเทศบาลเมืองสนั่นรักษ์

๒.๒ เพื่อให้เทศบาลเมืองสนั่นรักษ์ มีการกำหนดตำแหน่งการจัดอัตรากำลัง โครงสร้างให้เหมาะสมกับอำนาจหน้าที่ของเทศบาล ตามพระราชบัญญัติเทศบาล พ.ศ. ๒๔๙๖ และแก้ไขเพิ่มเติม (ฉบับที่ ๑๓) พ.ศ.๒๕๕๒ พระราชบัญญัติกำหนดแผนและขั้นตอนการกระจายอำนาจขององค์กรปกครองส่วนท้องถิ่น พ.ศ. ๒๕๔๒ และกฎหมายอื่นที่เกี่ยวข้อง

๒.๓ เพื่อให้คณะกรรมการพนักงานเทศบาล (ก.ท.จ.) สามารถตรวจสอบการกำหนดตำแหน่ง และการใช้ตำแหน่งพนักงานเทศบาลและลูกจ้างประจำได้อย่างถูกต้องเหมาะสมหรือไม่

๒.๔ เพื่อให้คณะกรรมการพนักงานเทศบาล (ก.ท.จ.) สามารถตรวจสอบการกำหนดประเภทตำแหน่งและการสรรหาและเลือกสรรตำแหน่งพนักงานจ้างว่าถูกต้องเหมาะสมหรือไม่

๒.๕ เพื่อเป็นแนวทางในการดำเนินการวางแผนการใช้อัตรากำลังการพัฒนาบุคลากรของเทศบาลเมืองสนั่นรักษ์

๒.๖ เพื่อให้เทศบาลเมืองสนั่นรักษ์ สามารถวางแผนอัตรากำลัง ในการบรรจุแต่งตั้งพนักงานเทศบาล และการใช้อัตรากำลังของบุคลากรเพื่อให้การบริหารงานของเทศบาลเมืองสนั่นรักษ์ เกิดประโยชน์ต่อประชาชนเกิดผลสัมฤทธิ์ต่อภารกิจตามอำนาจหน้าที่ มีประสิทธิภาพ มีความคุ้มค่า สามารถลดขั้นตอนการปฏิบัติงาน และมีการลดภารกิจและยุบเลิกหน่วยงานที่ไม่จำเป็น การปฏิบัติภารกิจสามารถตอบสนองความต้องการของประชาชนได้เป็นอย่างดี

๒.๗ เพื่อให้เทศบาลเมืองสนั่นรักษ์ดำเนินการวางแผนการใช้อัตรากำลังบุคลากรให้เหมาะสม การพัฒนาบุคลากรได้อย่างต่อเนื่องมีประสิทธิภาพ และสามารถควบคุมภาระค่าใช้จ่ายด้านการบริหารงานบุคคลของเทศบาลเมืองสนั่นรักษ์ให้เป็นไปตามกฎหมายกำหนด

๒.๘ เพื่อให้เทศบาลเมืองสนั่นรักษ์มีการกำหนดตำแหน่งอัตรากำลังของบุคลากรที่สามารถตอบสนองการปฏิบัติงานของเทศบาลเมืองสนั่นรักษ์ที่มีความจำเป็นเร่งด่วน และสนองนโยบายของรัฐบาล หรือมติคณะรัฐมนตรี หรือนโยบายของเทศบาลเมืองสนั่นรักษ์

 ๒.๙ เพื่อให้เทศบาลเมืองสนั่นรักษ์ สามารถวางแผนการใช้จ่ายงบประมาณด้านการบริหารงานบุคคลได้อย่างเหมาะสม ไม่เกินร้อยละ ๔๐ ของงบประมาณรายจ่ายประจำปีตามที่กฎหมายกำหนด

-๓-

**๓. ขอบเขตและแนวทางในการจัดทำแผนอัตรากำลัง ๓ ปี**

 คณะกรรมการจัดทำแผนพัฒนาอัตรากำลังของเทศบาลเมืองสนั่นรักษ์ ซึ่งมีนายกเทศมนตรีเมืองสนั่นรักษ์เป็นประธาน เห็นสมควรให้จัดทำแผนอัตรากำลัง ๓ ปี โดยให้มีขอบเขตเนื้อหาครอบคลุมในเรื่องต่างๆ ดังต่อไปนี้

๓.๑ วิเคราะห์ภารกิจ อำนาจหน้าที่ความรับผิดชอบของเทศบาลเมืองสนั่นรักษ์ ตามพระราชบัญญัติเทศบาล พ.ศ. ๒๔๙๖ และแก้ไขเพิ่มเติม (ฉบับที่ ๑๓) พ.ศ.๒๕๕๒ พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ ตลอดจนกฎหมายอื่นให้สอดคล้องกับแผนพัฒนาเศรษฐกิจและสังคมแห่งชาติ แผนพัฒนาอำเภอแผนพัฒนาจังหวัด นโยบายของรัฐบาล มติคณะรัฐมนตรี นโยบายผู้บริหารและองค์กรปกครองส่วนท้องถิ่น รวมถึงสภาพปัญหาของเทศบาลเมือง สนั่นรักษ์

๓.๒ กำหนดโครงสร้างการแบ่งส่วนราชการภายใน และการจัดระบบงานเพื่อรองรับภารกิจตามอำนาจหน้าที่ความรับผิดชอบให้สามารถแก้ปัญหาของจังหวัดปทุมธานี ได้อย่างมีประสิทธิภาพและตอบสนองความต้องการของประชาชน

 ๓.๓ กำหนดตำแหน่งในสายงานต่างๆ จำนวนตำแหน่ง และระดับตำแหน่ง ให้เหมาะสมกับภาระหน้าที่ความรับผิดชอบ ปริมาณงานและคุณภาพของงาน รวมทั้งสร้างความก้าวหน้าในสายอาชีพของกลุ่มงานต่างๆ

๓.๔ กำหนดความต้องการพนักงานจ้างในเทศบาลเมืองสนั่นรักษ์โดยให้หัวหน้าส่วนราชการเข้ามามีส่วนร่วม เพื่อกำหนดความจำเป็นและความต้องการในการใช้พนักงานจ้างให้ตรงกับภารกิจและอำนาจหน้าที่ที่ต้องปฏิบัติอย่างแท้จริง และต้องคำนึงถึงโครงสร้างส่วนราชการ และจำนวนพนักงานเทศบาล ลูกจ้างประจำในองค์กรปกครองส่วนท้องถิ่นประกอบการกำหนดประเภทตำแหน่งพนักงานจ้าง

๓.๕ กำหนดประเภทพนักงานจ้าง จำนวนตำแหน่งให้เหมาะสมกับภารกิจ อำนาจ หน้าที่ ความรับผิดชอบ ปริมาณงานและคุณภาพของงานให้เหมาะสมกับโครงสร้างส่วนราชการของเทศบาลเมืองสนั่นรักษ์

๓.๖ จัดทำกรอบอัตรากำลัง ๓ ปี โดยภาระค่าใช้จ่ายด้านการบริหารงานบุคคลต้องไม่เกินร้อยละ ๔๐ ของงบประมาณรายจ่าย

๓.๗ ให้พนักงานเทศบาล ลูกจ้างประจำ และพนักงานจ้างทุกคน ได้รับการพัฒนาความรู้ความสามารถอย่างน้อยปีละ ๑ ครั้ง

-๔-

**๔. สภาพปัญหาของพื้นที่และความต้องการของประชาชน**

เทศบาลเมืองสนั่นรักษ์ ตั้งอยู่ที่ เลขที่ ๘๘๘ หมู่ที่ ๒ ตำบลบึงน้ำรักษ์ อำเภอธัญบุรี จังหวัดปทุมธานี มีพื้นที่ ๓๘.๔๐ ตารางกิโลเมตร มีอาณาเขต ๒ ตำบล คือ ตำบลบึงสนั่น จำนวน ๔ หมู่บ้าน ตำบล บึงน้ำรักษ์ จำนวน ๖ หมู่ เป็นเทศบาลที่ได้รับการเปลี่ยนแปลงฐานะมาจากสุขาภิบาลสนั่นรักษ์ ตั้งแต่วันที่ ๒๕ พฤษภาคม ๒๕๔๒ และกระทรวงมหาดไทยได้มีประกาศเปลี่ยนแปลงฐานะเทศบาลตำบล สนั่นรักษ์ เป็นเทศบาลเมืองสนั่นรักษ์ เมื่อวันที่ ๘ มีนาคม ๒๕๔๗ ปัจจุบันได้รับการกำหนดให้เป็นเทศบาลขนาดกลาง ตามประกาศหลักเกณฑ์การกำหนดขนาดของเทศบาล ของคณะกรรมการกลางพนักงานเทศบาล

 เทศบาลเมืองสนั่นรักษ์ มีอาณาเขตติดต่อดังนี้

 ทิศเหนือ ติดต่อกับอำเภอหนองเสือ

 ทิศใต้ ติดต่อกับอำเภอลำลูกกา

 ทิศตะวันออก ติดต่อกับอำเภอองค์รักษ์

 ทิศตะวันตก ติดต่อกับอำเภอลำผักกูด อำเภอธัญบุรี

**ลักษณะทางกายภาพ**

 **ลักษณะภูมิประเทศ** พื้นที่เป็นราบลุ่มมีคลองรังสิตประยูรศักดิ์ ตัดผ่านกลางพื้นที่แบ่งออกเป็น ๒ ข้างๆละ ๔๐ เส้น ตั้งแต่คลองซอยที่ ๙ ถึง คลองซอยที่ ๑๔ สำหรับใช้ส่งน้ำเพื่อประโยชน์ในด้านกสิกรรม ภูมิประเทศ เหมาะกับการทำนา ทำสวน และทำไร่ เพราะมีน้ำใช้ตลอดทั้งปี

 **ลักษณะภูมิอากาศ** อากาศร้อนชื้น มี ๓ ฤดู คือ

 ฤดูร้อนอยู่ในช่วง เดือน กุมภาพันธ์ ถึง เดือน พฤษภาคม

 ฤดูฝนในช่วง เดือน มิถุนายน ถึง เดือน ตุลาคม

 ฤดูหนาวอยู่ในช่วง เดือน พฤศจิกายน ถึง เดือน มกราคม

 **ลักษณะดิน** ทรัพยากรดิน ลักษณะเป็นดินเหนียว เนื้อดินเป็นดินละเอียด สามารถระบายน้ำให้อยู่ในระดับต่ำ

**๔.๑ ประชากร**

**สถิติประชากรจากทะเบียนบ้าน แยกเป็นรายพื้นที่**

|  |  |  |  |
| --- | --- | --- | --- |
| **สำนักทะเบียน** | **ชาย** | **หญิง** | **รวม** |
| ท้องถิ่นเทศบาลเมืองสนั่นรักษ์ | ๑๓,๓๖๔ | ๑๕,๑๓๙ | ๒๘,๕๐๓ |
| ตำบลบึงสนั่น | ๕,๑๕๘ | ๕,๗๕๘ | ๑๐,๙๑๖ |
| ตำบลบึงน้ำรักษ์ | ๘,๒๐๖ | ๙,๓๘๑ | ๑๗,๕๘๗ |

**สถิติบ้านจากทะเบียนบ้าน แยกเป็นรายพื้นที่**

|  |  |
| --- | --- |
| **สำนักทะเบียน** | **จำนวน (หลัง)** |
| ท้องถิ่นเทศบาลเมืองสนั่นรักษ์ | ๑๕,๕๕๒ |
| ตำบลบึงสนั่น | ๖,๘๙๓ |
| ตำบลบึงน้ำรักษ์ | ๘,๖๕๙ |

(ข้อมูลของท้องถิ่นเทศบาลเมืองสนั่นรักษ์ของเดือนกรกฎาคม พ.ศ.๒๕๕๗

-๕-

**๔.๒ ด้านโครงสร้างพื้นฐาน**

 **การคมนาคม**

 ทางบก ส่วนใหญ่ใช้การคมนาคมทางบก เส้นทางคมนาคมหลักของชุมชน ได้แก่ เส้นทางหลวงแผ่นดินหมายเลข ๓๐๕ สายรังสิต – นครนายก

 ทางน้ำ มีคลองรังสิตประยูรศักดิ์ ตั้งแต่คลองซอยที่ ๙ ถึง คลองซอยที่ ๑๔

 **การประปา**

 \* จำนวนครัวเรือนที่ใช้น้ำประปาครัวเรือนเป็นระบบประปาส่วนภูมิภาค คลอง ๑๓ อำเภอหนองเสือ (บริเวณคลอง ๙ – คลอง ๑๓ ถนนรังสิต-นครนายก)

 \* หน่วยงานเจ้าของกิจการประปา เป็นระบบประปาหมู่บ้านจัดสรร

 \* แหล่งน้ำดิบที่ใช้ผลิตน้ำประปา ในบริเวณคลอง และน้ำใต้ดิน

 **ไฟฟ้า**

 หน่วยงานที่ให้บริการไฟฟ้าแก่ประชาชนในเขตเทศบาลเมืองสนั่นรักษ์ คือ การไฟฟ้าธัญบุรี ซึ่งรับกระแสไฟฟ้าจากการไฟฟ้าส่วนภูมิภาค ที่สถานีจ่ายไฟฟ้าย่อยบ้านใหม่ อำเภอเมืองปทุมธานี จังหวัดปทุมธานี

 **การสื่อสาร**

 มีชุมสายโทรศัพท์ในเขตพื้นที่ และจำนวนเลขหมายที่สามารถให้บริการตลอด ๒๔ ชั่วโมง

 ที่ทำการไปรษณีย์โทรเลข/ที่ให้บริการด้านไปรษณีย์ในพื้นที่ คือ ที่ทำการไปรษณีย์อำเภอธัญบุรี

 **ลักษณะการใช้ที่ดิน**

 \* พื้นที่พักอาศัย \* พื้นที่เกษตรกรรม \* พื้นที่พาณิชยกรรม

 \* พื้นที่อุตสาหกรรม \* พื้นที่ตั้งหน่วยงานของรัฐ \* พื้นที่ตั้งสถานศึกษา

 \* สวนสาธารณะ / นันทนาการ \* พื้นที่ว่าง

 จากข้อมูลพื้นฐานลักษณะทางกายภาพ ประกอบกับข้อมูลการประเมินผลการดำเนินการตามแผนพัฒนาของเทศบาลเมืองสนั่นรักษ์ สามารถสรุปสภาพปัญหาและความต้องการของประชาชนในเขตพื้นที่รับผิดชอบของเทศบาลเมืองสนั่นรักษ์ได้ดังนี้

1. **ด้านโครงสร้างพื้นฐาน** พอจะสรุปสภาพปัญหาที่เกิดขึ้นได้แก่

๑.๑ ปัญหาถนนภายในเขตเทศบาลตามซอยต่าง ๆ เป็นถนนลูกรัง ทำให้การคมนาคม

ไม่สะดวก

๑.๒ ปัญหาเส้นทางคมนาคมทางน้ำ ตามแม่น้ำลำคลองตื้นเขิน การสัญจรทางน้ำไม่

สะดวก

๑.๓ ประชาชนที่มีบ้านเรือนอยู่ริมคลอง ขาดเส้นทางออกสู่ถนนภายนอก

๑.๔ ประชาชนบางพื้นที่ยังใช้น้ำตามแหล่งธรรมชาติในการบริโภค

๑.๕ ปัญหาไฟฟ้าในบางพื้นที่ภายในเขตเทศบาลชำรุดเสียหาย

-๖-

จากสภาพปัญหาด้านโครงสร้างพื้นฐานอันก่อให้เกิดความไม่สะดวกในการคมนาคม การสาธารณูปโภคและบริโภคแก่ประชาชน จึงต้องการให้มีการซ่อมแซมถนนและไฟฟ้าในบริเวณที่ชำรุดเสียหาย ให้มีการสร้างถนนคอนกรีตเสริมเหล็กและทางเท้า กำหนดมาตรการห้ามรถบรรทุกเกินกำหนด ขุดลอกคลองและการดำเนินการให้มีน้ำประปาเพื่อการบริโภค ให้ทั่วถึงในเขตเทศบาล

 ๒. **ด้านเศรษฐกิจ** เนื่องจากจังหวัดปทุมธานีเนื่องจากเทศบาลเมืองสนั่นรักษ์ตั้งอยู่ในเขตปริมณฑลจึงทำให้สภาพความเป็นอยู่และสภาพทางเศรษฐกิจมีลักษณะผสมระหว่างเศรษฐกิจแบบการเกษตรและเศรษฐกิจแบบอุตสาหกรรม เป็นเหตุให้เกิดความไม่เท่าเทียมกันในฐานะทางเศรษฐกิจก่อให้เกิดปัญหาทางเศรษฐกิจอันได้แก่

๒.๑ ประชาชนในบางพื้นที่ยังมีรายได้ต่ำในขณะที่ค่าครองชีพสูง

๒.๒ ประชาชนบางกลุ่มที่ประกอบอาชีพในด้านเกษตรยังขาดที่ดินทำกินเป็นของตนเอง

๒.๓ ประชาชนยังไม่เห็นความสำคัญของการรวมกลุ่มเพื่อพัฒนาอาชีพ

๒.๔ ในเขตเทศบาลยังขาดหน่วยงานที่เข้าไปดำเนินการและกระตุ้นให้ประชาชนเกิด

การจัดตั้งกลุ่มอาชีพอย่างจริงจัง

จากสภาพปัญหาด้านเศรษฐกิจที่เกิดขึ้นกับประชาชน จึงมีความต้องการให้มีการส่งเสริมความรู้ความเข้าใจในการจัดตั้งกลุ่มอาชีพ เพื่อผลักดันให้เกิดการพัฒนาเศรษฐกิจของคนในชุมชน และนำหลักเศรษฐกิจพอเพียงมาดำเนินการสร้างรากฐานในชุมชนให้เข้มแข็งช่วยเหลือตนเองได้ในเบื้องต้น

 ๓. **ด้านสังคม** จากการที่เทศบาลเมืองสนั่นรักษ์ตั้งอยู่ในเขตปริมณฑล จึงทำให้สภาพทางสังคมและชุมชนในบางพื้นที่มีความเจริญใกล้เคียงกับกรุงเทพมหานคร ประชากรในพื้นที่มีระดับการศึกษาสูงถึงขั้นอุดมศึกษาหรืออาจสูงกว่า มีค่านิยมและวัฒนธรรมในการดำเนินชีวิตแบบชุมชนเมือง ในขณะที่บางพื้นที่เป็นสังคมชนบทประกอบอาชีพเกษตรกรรม ขาดแคลนที่ดินและเงินทุนในการประกอบการ ประชาชนมีระดับการศึกษาต่ำกว่าภาคบังคับ หรือไม่ได้รับการศึกษาเลย สภาพครอบครัวเป็นครอบครัวขนาดใหญ่มีบุตรมาก ประกอบกับความไม่เท่าเทียมกันในฐานะทางเศรษฐกิจ จึงก่อให้เกิดปัญหาสังคม ดังนี้

๓.๑ ปัญหาอาชญากรรม

๓.๒ ปัญหาครอบครัว

๓.๓ การแพร่ระบาดและการลักลอบค้ายาเสพติดให้โทษ

๓.๔ การเที่ยวเตร่สถานบันเทิงและการจับกลุ่มมั่วสุมของเยาวชน

๓.๕ การนำแรงงานต่างด้าวผิดกฎหมายมาใช้แรงงานในโรงงานอุตสาหกรรมและธุรกิจห้าง

ร้านต่าง ๆ

-๗-

จากสภาพปัญหาสังคมที่เกิดขึ้น จึงมีความต้องการให้มีการพัฒนาเด็ก เยาวชน สตรีและผู้ด้อยโอกาสทั้งในด้านร่างกายจิตใจ สติปัญญาโดยปรับปรุงการจัดการศึกษา พัฒนากีฬาและนันทนาการเสริมสร้างมาตรการในการรักษาความปลอดภัยในชีวิตและทรัพย์สินของประชาชน การส่งเสริมและอนุรักษ์ขนบธรรมเนียมประเพณีและศิลปวัฒนธรรม ให้มีหน่วยงานที่ทำหน้าที่ในการวางแผนครอบครัว มีการรวมกลุ่มในรูปของประชาสังคม เพื่อสร้างกลุ่มชุมชนให้มีการรวมตัวช่วยเหลือกันแก้ไขปัญหาและพัฒนาสังคมสร้างความเข้มแข็งของชุมชนในการร่วมคิด ร่วมดำเนินการ ร่วมรับผิดชอบ โดยอาศัยภูมิปัญญาชาวบ้านในการแก้ปัญหาและพัฒนาชุมชนอย่างผู้รู้ในพื้นที่ อันจะก่อให้เกิดการพัฒนาอย่างยั่งยืน

 ๔. **ด้านการเมืองการบริหาร**  ด้วยเหตุที่เทศบาลเมืองสนั่นรักษ์ เป็นเทศบาลที่ได้รับการ ยกฐานะมาจากสุขาภิบาลตาม พ.ร.บ. เปลี่ยนแปลงฐานะของสุขาภิบาลเป็นเทศบาล พ.ศ. ๒๕๔๒ ตั้งแต่วันที่ ๒๕ พฤษภาคม ๒๕๔๒ และกระทรวงมหาดไทยได้มีประกาศเปลี่ยนแปลงฐานะเทศบาลตำบลสนั่นรักษ์เป็นเทศบาลเมืองสนั่นรักษ์ เมื่อวันที่ ๘ มีนาคม ๒๕๔๗ มาจนถึงปัจจุบัน และประกาศใช้กฎระเบียบ ข้อบังคับและมาตรฐานการปฏิบัติงานของเทศบาลในหลายๆ ฉบับ จึงทำให้เกิดปัญหาในด้านการเมืองการบริหาร อันได้แก่

 ๔.๑ ประชาชนบางกลุ่มขาดความรู้ ความเข้าใจเรื่องระบบการเลือกตั้ง สิทธิหน้าที่ของตนเองที่ปรากฏในรัฐธรรมนูญแห่งราชอาณาจักรไทย พ.ศ. ๒๕๕๐และกฎหมายที่เกี่ยวข้องกับเทศบาล

๔.๒ ประชาชนยังไม่ตื่นตัวที่จะมีส่วนร่วมในการพัฒนาท้องถิ่นอย่างจริงจัง

 ๔.๓ กฎระเบียบข้อบังคับและมาตรฐานการปฏิบัติงานเทศบาลยังอยู่ในระหว่างประกาศใช้ทำให้พนักงานและลูกจ้างเทศบาลมีความสับสนในกฎระเบียบที่จะนำมาใช้บังคับในการปฏิบัติงาน

 ๔.๔ ประชาชนส่วนใหญ่ยังไม่ทราบถึงผลการดำเนินการพัฒนาท้องถิ่นของเทศบาล

 ๔.๕ เทศบาลยังขาดหน่วยงานที่รับผิดชอบในการดำเนินการรับฟังความคิดเห็นของประชาชนเผยแพร่ความรู้ความเข้าใจในการบริหารงานและกฎระเบียบของเทศบาลตลอดจนปลูกฝังให้ประชาชนเข้ามามีส่วนร่วมในการพัฒนาท้องถิ่น

ดังนั้นเพื่อแก้ไขปัญหาดังกล่าว จึงต้องการให้มีการเผยแพร่ประชาสัมพันธ์กิจการของเทศบาลให้ประชาชนทราบ รวมทั้งรับทราบความคิดเห็นของประชาชนและความต้องการของประชาชน มีการเผยแพร่ความรู้ให้ประชาชนได้ทราบถึงบทบาท สิทธิ หน้าที่ของตนเอง ในการปกครองระบอบประชาธิปไตย และตามกฎหมายระเบียบที่เกี่ยวข้องกับเทศบาล ตลอดจนจัดการฝึกอบรมพนักงานและลูกจ้างให้มีความรู้ความเข้าใจกฎระเบียบในการปฏิบัติงานของเทศบาลอย่างถูกต้อง

๕. **ด้านทรัพยากรธรรมชาติและสิ่งแวดล้อม** จากการรวบรวมข้อมูลพื้นฐานเพื่ออาศัยเป็นแนวทางในการจัดทำแผนพัฒนาเทศบาลเมืองสนั่นรักษ์ พบว่าปัญหาทางด้านทรัพยากรธรรมชาติและสิ่งแวดล้อมในเขตเทศบาลได้แก่

๕.๑ ปัญหาวัชพืชและสิ่งปฏิกูลในแหล่งน้ำ

๕.๒ ปัญหาน้ำเน่าเสียในแม่น้ำลำคลอง

๕.๓ ปัญหาการดำเนินการเกี่ยวกับการจัดเก็บขยะ

-๘-

๕.๔ ประชากรยังไม่เห็นความสำคัญในการอนุรักษ์ทรัพยากรธรรมชาติ

๕.๕ หน่วยงานที่รับผิดชอบยังขาดแคลนวัสดุอุปกรณ์แผนงานในการดำเนินการแก้ไข

ปัญหา

ดังนั้นความต้องการของประชาชนและเทศบาลในเรื่องทรัพยากรธรรมชาติและสิ่งแวดล้อมจึงได้แก่การขุดลอกคลองและกำจัดวัชพืช การจัดหาสถานที่ทิ้งขยะ การดำเนินการบำบัดน้ำเสียในเขตเทศบาล ให้พนักงานที่เกี่ยวข้องรณรงค์สร้างจิตสำนึกปลูกฝังค่านิยมให้ประชาชนมีส่วนร่วมและรักษาความสะอาดและความเป็นระเบียบเรียบร้อยของบ้านเมืองในการอนุรักษ์ทรัพยากรธรรมชาติและสิ่งแวดล้อม

 - ดำเนินมาตรการควบคุมและป้องกันมลภาวะเป็นพิษทางน้ำ

 - มาตรการกำจัดแหล่งที่อยู่อาศัยของพาหะนำโรค

 จากการศึกษาวิเคราะห์สภาพปัญหา อุปสรรคและความต้องการของเทศบาลเมืองสนั่นรักษ์ จะพบว่าปัญหาทางด้านเศรษฐกิจ อันเกี่ยวข้องกับความเป็นอยู่ของประชาชน เป็นพื้นฐานนำไปสู่ปัญหาทุกๆ ด้าน ไม่ว่าจะเป็นปัญหาครอบครัว ปัญหาการเกิดอาชญากรรม การแพร่ระบาดของยาเสพติดให้โทษ ฯ

-๙-

**๕. ภารกิจ อำนาจหน้าที่ของเทศบาล**

เมื่อพิจารณาถึงภารกิจ อำนาจหน้าที่ตามพระราชบัญญัติเทศบาล พ.ศ ๒๔๙๖ และที่แก้ไขเพิ่มเติมจนถึง (ฉบับที่ ๑๓) พ.ศ.๒๕๕๒ และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และวิสัยทัศน์ยุทธศาสตร์และแนวทางการพัฒนาตามแผนพัฒนาเทศบาลเมืองสนั่นรักษ์ ๓ ปี (พ.ศ. ๒๕๕๘-๒๕๖๐) ประกอบกำหนดภารกิจของเทศบาลเมืองสนั่นรักษ์เป็น ๖ ด้าน ดังนี้

**๕.๑** **ด้านโครงสร้างพื้นฐาน** มีภารกิจที่เกี่ยวข้อง ดังนี้

(๑) การจัดให้มีและบำรุงรักษาทางน้ำและทางบก

(๒) ให้มีน้ำสะอาดหรือการประปา

1. ให้มีและบำรุงการไฟฟ้า หรือแสงสว่าง
2. ให้มีและบำรุงทางระบายน้ำ
3. การสาธารณูปโภคและการก่อสร้างอื่น ๆ
4. การสาธารณูปการ
5. การผังเมือง
6. การควบคุมอาคาร

**๕.๒ ด้านส่งเสริมคุณภาพชีวิต** มีภารกิจที่เกี่ยวข้อง ดังนี้

(๑)ให้ประชาชนได้รับการศึกษาอบรม

(๒)ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

(๓) การจัดการศึกษา

1. การปรับปรุงแหล่งชุมชนแออัด และการจัดการเกี่ยวกับที่อยู่อาศัย
2. การจัดให้มีและบำรุงรักษาสถานที่พักผ่อนหย่อนใจ
3. การส่งเสริมกีฬา
4. การส่งเสริมประชาธิปไตย ความเสมอภาค และสิทธิเสรีภาพของประชาชน
5. ส่งเสริมการมีส่วนร่วมของราษฎรในการพัฒนาท้องถิ่น

**๕.๓ ด้านการจัดระเบียบชุมชน สังคม และการรักษาความสงบเรียบร้อย** มีภารกิจ ที่เกี่ยวข้องดังนี้

(๑)การรักษาความปลอดภัย ความเป็นระเบียบเรียบร้อยและการอนามัย

 โรงมหรสพและสาธารณสถานอื่น ๆ

(๒) การป้องกันและบรรเทาสาธารณภัย

(๓) การรักษาความสงบเรียบร้อยการส่งเสริม และสนับสนุนการป้องกันและ

๕.๔ **ด้าน การส่งเสริมการลงทุน พาณิชยกรรม** มีภารกิจที่เกี่ยวข้อง ดังนี้

 (๑) บำรุงและส่งเสริมการทำมาหากินของประชาชน

 (๒) การส่งเสริม การฝึก และประกอบอาชีพ

 (๓) การพาณิชย์ และการส่งเสริมการลงทุน

-๑๐-

**๕.๕ ด้านการบริหารจัดการและอนุรักษ์ทรัพยากรธรรมชาติและสิ่งแวดล้อม** มีภารกิจที่เกี่ยวข้อง ดังนี้

 (๑) รักษาความสะอาดของถนนหรือทางเดินและที่สาธารณะ รวมทั้งกำจัดมูลฝอยสิ่งปฏิกูลและน้ำเสีย

 (๒) การจัดการ การบำรุงรักษาและการใช้ประโยชน์จากป่าไม้ ที่ดินและทรัพยากรธรรม

ชาติและสิ่งแวดล้อม

 (๓) การดูแลรักษาที่สาธารณะ

 (๔) การควบคุมการเลี้ยงสัตว์ ฉีดวัคซีนป้องกันโรคพิษสุนัขบ้าและให้บริการรักษาสัตว์เลี้ยง

**๕.๖** **ด้านการศาสนา ศิลปวัฒนธรรม จารีตประเพณี และภูมิปัญญาท้องถิ่น** มีภารกิจที่

เกี่ยวข้อง ดังนี้

(๑) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดี ของท้องถิ่น

 (๒) ส่งเสริมพิธีการในวันสำคัญทางศาสนา และพระราชพิธีเนื่องในวันสำคัญต่าง ๆ ของทางราชการ

 ภารกิจทั้ง ๖ ด้าน ตามกฎหมายกำหนดให้เป็นอำนาจหน้าที่ของเทศบาล จะสามารถแก้ไขปัญหาและสนองความต้องการของประชาชนอย่างสอดคล้องกับนโยบายของรัฐบาล แผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ รวมทั้งนโยบายของคณะผู้บริหารเทศบาลได้เป็นอย่างดี

-๑๑-

**๖. ภารกิจหลัก และภารกิจรอง ที่เทศบาลจะดำเนินการ**

วิสัยทัศน์การพัฒนาเทศบาลเมืองสนั่นรักษ์ คือ

“เมืองสนั่นรักษ์เป็นเมืองน่าอยู่ ประชาชนมีคุณภาพชีวิตที่ดี มีความมั่นคงทางเศรษฐกิจชุมชน โครงสร้างพื้นฐานที่ดี มีสิ่งแวดล้อมของเมืองที่ดีและยั่งยืน โดยเกิดความร่วมมือของรัฐและประชาชน ”

เพื่อให้การพัฒนาเทศบาลเมืองสนั่นรักษ์ นำไปสู่วิสัยทัศน์ที่กำหนดไว้ จึงกำหนดแนวทางการพัฒนาและภารกิจหน้าที่ของเทศบาลเมืองสนั่นรักษ์ ดังนี้

**ภารกิจหลัก**

1. มุ่งเน้นการพัฒนาระบบโครงสร้างพื้นฐานและบริการสาธารณะ ให้ครอบคลุมทุกพื้นที่

โดยยกระดับให้มีคุณภาพ และมีมาตรฐานความปลอดภัย ทั้งนี้ เพื่อสนับสนุนการพัฒนาเศรษฐกิจ การขยายตัวของเมืองและยกระดับคุณภาพชีวิตของประชาชน

1. การพัฒนาโครงสร้างพื้นฐาน และบริการสาธารณะให้ตรงกับความต้องการของ

ประชาชน

1. การส่งเสริมสังคมสงเคราะห์ และการพัฒนาคุณภาพชีวิตเด็ก สตรี คนชรา

และผู้ด้อยโอกาส

1. การพัฒนาด้านการศึกษาให้แก่ประชาชน
2. การเสริมสร้างความเข้มแข็งให้แก่ชุมชน
3. การพัฒนาและปรับปรุงแหล่งท่องเที่ยว
4. การพัฒนาและส่งเสริมอาชีพเพื่อสร้างงาน สร้างรายได้ให้แก่ประชาชนเพื่อพัฒนาเศรษฐกิจ
5. การส่งเสริม การฝึกและการประกอบอาชีพให้แก่ชุมชน
6. การบำรุงและส่งเสริมการทำมาหากินของประชาชนอย่างต่อเนื่อง
7. การจัดระเบียบชุมชน สังคม และการรักษาความสงบเรียบร้อยในเขตเทศบาล
8. การปลูกฝังจิตสำนึกของประชาชนให้มีส่วนร่วมในการพัฒนาท้องถิ่น อนุรักษ์ และ

สืบสานวัฒนธรรมประเพณี และภูมิปัญญาชาวบ้าน

๑๒. การเสริมสร้างมาตรการรักษาความปลอดภัยในชีวิตและทรัพย์สินของประชาชน

๑๓. การรณรงค์ปลูกจิตสำนึกให้ประชาชน มีส่วนร่วมในการป้องกันการแพร่ระบาดของ ยาเสพติดให้โทษ

**ภารกิจรอง**

 ๑. การรณรงค์ให้ประชาชนเกิดความต้องการมีส่วนร่วมในการพัฒนาท้องถิ่น

๒. การส่งเสริมประชาธิปไตย ความเสมอภาคและสิทธิเสรีภาพของประชาชน ๓. สนับสนุนให้ความรู้แก่ประชาชนให้มีส่วนร่วมทางการเมือง

๔. สนับสนุนการเปิดเวทีประชาคมท้องถิ่น

-๑๒-

**๗. สรุปปัญหาและแนวทางในการกำหนดโครงสร้างส่วนราชการและกรอบอัตรากำลัง**

เทศบาลเมืองสนั่นรักษ์ กำหนดโครงสร้างการแบ่งส่วนราชการออกเป็น ๗ ส่วน ได้แก่

๑. สำนักปลัดเทศบาล

๒. กองคลัง

๓. กองช่าง

๔. กองสาธารณสุขและสิ่งแวดล้อม

๕. กองวิชาการและแผนงาน

๖. กองการศึกษา

๗. กองสวัสดิการสังคม

โดยกำหนดให้มีกรอบอัตรากำลังทั้งสิ้น ๒๒๙ อัตรา แต่เนื่องจากเทศบาลเมืองสนั่นรักษ์ มีภารกิจและประมาณงานที่เพิ่มมากขึ้นจากเดิม และมีความต้องการใช้บุคลากรที่มีความชำนาญหรือเชี่ยวชาญเฉพาะด้านในการปฏิบัติภารกิจ ดังนั้น จึงต้องมีการกำหนดโครงสร้างและกำหนดกรอบอัตรากำลังให้สอดคล้องกับภารกิจและอำนาจหน้าที่เพื่อที่จะสามารถแก้ไขปัญหาของเทศบาลเมืองสนั่นรักษ์ได้อย่างมีประสิทธิภาพ

 ๗.๑ สภาพปัญหา

 (๑) ปริมาณงานมีมากและบุคลากรของเทศบาล ต้องปฏิบัติหน้าที่อื่น ๆ นอกจากหน้าที่ความรับผิดชอบเฉพาะตำแหน่ง

 (๒) โครงสร้างและกรอบอัตรากำลังของเทศบาลที่มีอยู่ ยังมิได้รับการปรับปรุงให้สอดคล้องกับภารกิจและการบริการแก่ประชาชน

 (๓) บุคลากรที่มีอยู่ยังขาดความรู้ความเข้าใจในข้อกฎหมายและระเบียบการปฏิบัติงาน

 ๗.๒ แนวทางในการดำเนินการกำหนดโครงสร้างส่วนราชการและกรอบอัตรากำลัง

 (๑) เทศบาลดำเนินการสำรวจปริมาณงาน

 (๒) เทศบาลดำเนินการสำรวจ จำนวนบุคลากรและความรู้ความสามารถในการปฏิบัติราชการ

 (๓) เทศบาลดำเนินการสำรวจ บทบาทหน้าที่ความรับผิดชอบของบุคลากรแต่ละส่วนราชการ

 (๔) ดำเนินการกำหนดโครงสร้างของส่วนราชการ และกรอบอัตรากำลัง

 (๕) ดำเนินการสรรหาบุคลากรและจัดสรรคนลงสู่ตำแหน่งตามโครงสร้างและกรอบอัตรากำลังที่ทางเทศบาลได้กำหนดขึ้น

-๑๗-

**แนวทางในการกำหนดโครงสร้างส่วนราชการและกรอบอัตรากำลัง**

 (๑) วิเคราะห์ภารกิจ อำนาจหน้าที่ความรับผิดชอบของเทศบาลเมืองสนั่นรักษ์ ตามพระราชบัญญัติเทศบาล พ.ศ. ๒๔๙๖ พระราชบัญญัติกำหนดแบบแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ตลอดจนกฎหมายอื่นให้สอดคล้องกับแผนพัฒนาเศรษฐกิจและสังคมแห่งชาติ แผนพัฒนาอำเภอ แผนพัฒนาจังหวัด นโยบายของรัฐบาล และสภาพปัญหาของเทศบาลเมือง สนั่นรักษ์

 (๒) กำหนดโครงสร้างการแบ่งส่วนราชการภายใน และการจัดระบบงาน เพื่อรองรับภารกิจ ตามอำนาจหน้าที่ความรับผิดชอบ ให้สามารถแก้ปัญหาของเทศบาลเมืองสนั่นรักษ์ ได้อย่างมีประสิทธิภาพ

 (๓) กำหนดตำแหน่งในสายงานต่าง ๆ จำนวนตำแหน่ง และระดับตำแหน่ง ให้เหมาะสมกับภาระหน้าที่ความรับผิดชอบ ปริมาณงานและคุณภาพของงานรวมทั้งสร้างความก้าวหน้าในสายอาชีพของกลุ่มงานต่าง ๆ

 (๔) จัดทำกรอบอัตรากำลัง ๓ ปี โดยภาระค่าใช้จ่ายด้านการบริหารงานบุคคลต้องไม่เกินร้อยละ ๔๐ ของงบประมาณรายจ่าย

 (๕) ในการกำหนดโครงสร้างส่วนราชการและกรอบอัตรากำลังของเทศบาล ให้คำนึงถึงภารกิจ อำนาจหน้าที่ตามกฎหมายว่าด้วยกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น ตามกฎหมายว่าด้วยเทศบาล ตามลักษณะงานที่ต้องปฏิบัติ ความยากและคุณภาพของงาน และปริมาณงานของส่วนราชการต่าง ๆ ในเทศบาล

 (๖) ศึกษาวิเคราะห์ความต้องการกำลังคนที่มีอยู่ในปัจจุบันและกำลังคนที่ขาดอยู่และต้องการเพิ่มขึ้น เนื่องจากการขยายงานหรือได้รับมอบหมายตามภารกิจที่เพิ่มมากขึ้น

-๑๘-

**๘. โครงสร้างการกำหนดส่วนราชการ**

จากสภาพปัญหาของเทศบาลเมืองสนั่นรักษ์ดังกล่าว เทศบาลเมืองสนั่นรักษ์ มีภารกิจอำนาจหน้าที่ที่จะต้องดำเนินการแก้ไขปัญหาดังกล่าวภายใต้อำนาจหน้าที่ที่กำหนดไว้ในพระราชบัญญัติเทศบาล พ.ศ. ๒๔๙๖ พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ โดยมีการกำหนดโครงสร้างส่วนราชการ ดังนี้

-๒๕-

**๙. การวิเคราะห์การกำหนดตำแหน่ง**

เทศบาลเมืองสนั่นรักษ์ ได้วิเคราะห์การกำหนดตำแหน่งจากภารกิจที่จะดำเนินการใน แต่ละส่วนราชการในระยะเวลา ๓ ปีข้างหน้า ซึ่งเป็นการสะท้อนให้เห็นว่าปริมาณงานในแต่ละส่วนราชการ มีเท่าใด เพื่อนำมาวิเคราะห์ว่าจะใช้ตำแหน่งประเภทใด สายงานใด จำนวนเท่าใด ในส่วนราชการนั้น จึงจะเหมาะสมกับภารกิจ ปริมาณงาน เพื่อให้คุ้มค่าต่อการใช้จ่ายงบประมาณของเทศบาลเมืองสนั่นรักษ์ และเพื่อให้การบริหารงานของเทศบาลเมืองสนั่นรักษ์นั้น เป็นไปอย่างมีประสิทธิภาพ ประสิทธิผล โดยนำ ผลการวิเคราะห์ตำแหน่งมาบันทึกข้อมูลลงในกรอบอัตรากำลัง ๓ ปี ดังนี้

-๓๗-

**๑๐. การวิเคราะห์ภาระค่าใช้จ่ายเกี่ยวกับเงินเดือน ค่าจ้าง ค่าตอบแทน และผลประโยชน์ตอบแทนอื่น**

 เทศบาลเมืองสนั่นรักษ์ นำเอาผลการวิเคราะห์การกำหนดอัตรากำลัง มาคำนวณภาระค่าใช้จ่ายด้านการบริหารงานบุคคล เพื่อควบคุมการใช้จ่ายด้านการบริหารงานบุคคลไม่ให้เกินกว่าร้อยละ ๔๐ ของงบประมาณรายจ่ายประจำปี ดังนี้

-๔๖-

**๑๑. แผนภูมิโครงสร้างการแบ่งส่วนราชการ**

โครงสร้างการกำหนดส่วนราชการ

การวิเคราะห์การกำหนดตำแหน่ง

การวิเคราะห์ภาระค่าใช้จ่าย

เกี่ยวกับเงินเดือน ค่าจ้าง ค่าตอบแทน

และผลประโยชน์ตอบแทนอื่น

แผนภูมิโครงสร้างการแบ่งส่วนราชการตามแผนอัตรากำลัง ๓ ปี

บัญชีแสดงการจัดคนลงสู่ตำแหน่งและการกำหนดเลขที่ตำแหน่งในส่วนราชการ

แนวทางการพัฒนาพนักงานเทศบาล ลูกจ้างประจำ และพนักงานจ้าง

ประกาศมาตรฐานทั่วไปเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง